cyanic-selkie/wikianc huggingface dataset:
Folkreiss
LAF Folkreisā startējušie juniori un uzvaru skaits Junioru kausā
-- Eliss Dukaļskis 1
-- Edijs Sloka 1
-- Roberts Pelēnis 1*
-- Miks Gabrāns 1*
-- Adrians Pūga 1*
-- Gints Astrauskis 0
-- Artis Voicišs 0
-- Rūdolfs Bogens 0
-- Guntis Eglītis 0
-- Reinis Pelēnis 0
-- Atvars Saliņš 0
-- Jānis Krickis 0
-- Beate Klipa 0
-- Klāvs Benefelds 0
-- Jānis Orbidāns 0
-- Karolis Petreikis 0
-- Edijs Augulis 0
-- Viktors Freimanis 0
-- Līga Spīķe 0
-- Jānis Saulīte 0
-- Mairis Vigulis 0*
-- Ivas Stonys 0
Komandu uzvaras posmos
(Pēc 2016. gada. * — šobrīd eksistējošas komandas)
1. Autocross.lv Folkreisa komanda 14*
2. Folkreisa Fabrika 11
3. Streamline Racing 9
4. Kavita V 8*
-- Štīm Rally Team 7
6. Autosporta Nākotne 6
7. Raunas Bruģakmens 5
8 Rewel Racing 3*
9. Carlife Autosport Team 2*
-- EMA Racing 2
11. Augstākā Pilotāža 1
-- MS Racing 1
-- Crazy Racing 1
14. Prāta brāļi Racing 0
-- SK Vecpils 0
-- ASAKA Racing I 0
-- ASAKA Racing II 0
-- Starta Laiks 0
-- Made in Racing 0
-- Valtek Racing 0
-- Autocross.lv Juniors 0
-- Ledus Lauzēji 0
-- Novators 0
-- Autocross.lv II 0
-- SK Garkalne Racing 0*
-- Carlife Autosport Team II 0*
1. Folkreiss, tā principi
Folkreiss ir autokrosa un rallijkrosa tipa sacensības vieglajām automašīnām. Tehnikas sagatavošanas izmaksas tiek kontrolētas ar fiksētu automobiļu cenu un iespēju tehniku iegādāties katram Folkreisa sacīkšu apmeklētājam, savukārt, automašīnas īpašniekam nav tiesību automašīnu nepārdot, ja tai sacensību laikā ir pieteicies pircējs.
Folkreisa mērķis: dot iespēju piedalīties sacensībās visiem, kam interesē autosports. Sacensību un tehniskie noteikumi ir izstrādāti tā, lai tie dotu iespēju dalībniekiem sacensties vienlīdzīgos apstākļos un ar pēc iespējas mazāku finansiālo ieguldījumu. Folkreisam jābūt pēc iespējas pieejamākam gan sportistiem, gan organizatoriem, gan skatītājiem. Folkreisa sacensību seriālos netiek izcīnīts valsts čempiona tituls. Sacensību dalībniekiem tiek ieteikts izvairīties no pārliekas mašīnu tehniskās pilnveidošanas, līdz ar to saglabājot pēc iespējas zemākus izdevumus tehnikas sagatavošanai.
2. Folkreisa dalībnieki
Licences saņemšanas kārtība: Sportista sezonas licences saņemšanai nepieciešamie dokumenti Krosa komisijā jāiesniedz ne vēlāk kā vienu mēnesi pirms sacensībām, kurās braucējs vēlas startēt, bet vienreizējās licences saņemšanai ne vēlāk kā vienu nedēļu pirms konkrētām sacensībām. Folkreisa sacensībās par derīgu atzīstama jebkura LAF Krosa komisijas izdota derīga sportista licence. Vienreizējās licences maksa 20 eiro.
Nepieciešamie dokumenti gada un vienreizējās licences saņemšanai:
Licences tiek izsniegtas LAF krosa komisijā.
3. Folkreisa sacensību pamatnosacījumi
Trase: Sacensībām jānotiek slēgtā trasē, sagatavotā, pamatojoties uz LAF Krosa komisijas nacionālajiem autokrosa, rallijkrosa trašu noteikumiem. Jebkāda veida trasei, kurā tiek rīkota jebkura līmeņa Folkreisa sacensības, ir jābūt licenzētai saskaņā ar LAF noteiktajiem trašu licencēšanas noteikumiem.
Ātrums: Nevienas Folkreisa sacensību automašīnas ātrums sacensību laikā nedrīkst pārsniegt maksimālo ātrumu 80 kilometri stundā. Norādītais ātrums var būt lielāks, ja to pieļauj trase licence. Trases licencē tiek noteikti un ietverti ātruma slāpēšanas elementi, kas ir neatņemama trases licences sastāvdaļa.
Tirdzniecība: Pēc sacensībām visas automašīnas ir pieejamas iegādei par fiksēto samaksu 950 (Deviņi simti piecdesmit) eiro. Automašīnas pārdevējs drīkst paturēt savā īpašumā attiecīgās automašīnas sēdekli, tā stiprinājumus (regulējamie stiprinājumi, ar kuru palīdzību sporta krēsls ir nostiprināts uz sēdekļa stiprinājuma stieņiem vai pie virsbūves), drošības jostas, kā arī stūres ratu, nodrošinot automobiļa vadāmību arī pēc tā demontāžas (jāaizvieto ar rezerves vai oriģinālo stūres ratu).
Dalības maksa: Nedrīkst pārsniegt 40 eiro; Organizators var paredzēt mazāku dalības maksu par noteikto.
Automašīna un personiskais aprīkojums: Folkreisa sacensību automašīnai, tās aprīkojumam, kā arī sportista aprīkojumam jāatbilst LAF Krosa komisijas Folkreisa sacensību Tehniskajiem noteikumiem visu līmeņu Folkreisa sacensībās, t.sk. klubu, reģionu un valsts.
Ar vienu un to pašu automašīnu Folkreisa sacensībās var piedalīties divi atsevišķi reģistrējušies braucēji.
Sacensību numurs: Automašīnas īpašniekam jāparedz vieta uz sānu loga vienam vai vairākiem starta numuriem. Ja automašīnu izmanto vairāki braucēji, sacensību laikā jābūt redzamam tikai vajadzīgajam attiecīgajam numuram.
4. Folkreisa sacensību rīkošana
Folkreisa sacensības drīkst rīkot vienīgi LAF biedrs vai sporta klubs, kas ir LAF biedrs. Sacensību rīkošanu piesaka rakstiskā veidā, iesniegumam klāt pievienojot trases shēmu un licenci. Pamatojoties uz rīkotāju iesniegumiem Folkreisa sacensības tiek reģistrētas LAF sacensību kalendārā un publicētas LAF informācijas vietnēs.
5. Sacensību nolikums
Folkreisa daudzposmu seriālu (turpmāk — Seriālu) un atsevišķo sacensību nolikumus izstrādā attiecīgā seriāla vai sacensību organizētājs. Visu līmeņu Folkreisa sacensību nolikumi ir jāapstiprina LAF Krosa komisijas padomē. Folkreisa Seriāla noteikumus, kā arī Seriāla posma sacensību sistēmu, tajā skaitā automašīnu tirdzniecības procesu, nosaka LAF Krosa komisijas Folkreisa Sporta nolikums. Šis nolikums ir saistošs visu līmeņu Folkreisa sacensību organizatoriem. Sacensības, kas netiek organizētas saskaņā ar LAF Folkreisa sporta nolikumu nedrīkst saukties par Folkreisa sacensībām.
Folkreisa automašīnas pirkšanas/pārdošanas sistēma
6. Folkreisa automašīnu iegāde
Personai, kas vēlas iegādāties šajās sacensībās startējošu Folkreisa automašīnu, tas jāpaziņo iesnieguma veidā Folkreisa sacensību sekretariātam nolikumā norādītajā termiņā, pievienojot drošības iemaksu 50 eiro. No šīs summas 15 eiro tiek ieturēta sekretariātā par darījuma apkalpošanu. Ja drošības iemaksas maksātājs atsakās no automašīnas pirkšanas, veiktā iemaksa netiek atgriezta.
Par šī iesnieguma faktu tiek informēts attiecīgās mašīnas turētājs. Sacensībās klātesošās personas par šī iesnieguma faktu tiek informētas ar paziņojumu pie oficiālā sacensību ziņojumu dēļa. Vēlams sacensībās klātesošās personas par iesnieguma faktu informēt ar sacensību informatora palīdzību.
Pircējs kļūst par automašīnas īpašnieku brīdī, kad veicis 900 eiro maksu automašīnas turētājam, bet šī nolikuma Pircējs no Folkreisa sacensību sekretariāta saņem visus ar automašīnu saistītos dokumentus.
Ja Folkreisa automašīna, par kuru veikta iemaksas procedūra, piedzīvo ievērojamus (nosaka Folkreisa sacensību Tehniskā komisija) bojājumus (avārija, svarīgāko mezglu ievērojami defekti), personai, kura vēlējusies iegādāties šo automašīnu, ir tiesības atsaukt iesniegumu un saņemt iemaksāto drošības iemaksu.
Boriss Švānebahs
Boriss (Bernhards) Švānebahs (, de, dzimis, miris ) bija Cēsīs dzimis vācbaltiešu izcelsmes Krievijas impērijas ģenerālis.
1849. gadā kā gvardes poručiks piedalījās Ungārijas 1848. gada revolūcijas apspiešanā, bet no 1854. līdz 1856. gadam kā gvardes pulkvedis - Krimas karā. No 1863. līdz 1874. gadam Švānebahs bija Aleksandra kara skolas Maskavā pirmais priekšnieks. 1892. gadā ieguva inženiera-ģenerāļa dienesta pakāpi.
Folkreiss
Folkreisa automašīnas pirkšanas/pārdošanas sistēma
7. Folkreisa automašīnu pārdošana
Folkreisa automašīnas turētājam automašīnas pārdošanas procesā jāvadās pēc augstākajiem ētikas un sportiskuma principiem.
Automašīnas pārdevējs pārdošanas brīdī no Folkreisa sacensību sekretariāta saņem sportista licenci, kā arī var paturēt īpašumā Folkreisa sacensību vispārējo noteikumu punktos minētos automašīnas elementus (krēslu, stūri, sietu, utt), ievērojot visus šī punkta nosacījumus.
Bukateņi
Bukateņi ir ciems Kaunatas pagastā, Rēzeknes novadā. Atrodas 274 km attālumā no Rīgas.
Spaidervika hronikas
"Spaidervika hronikas" (en) ir 2008. gada piedzīvojumu fantāzija, kas balstīta uz Hollijas Blekas un Tonija Diterlici tāda paša nosaukuma grāmatu sēriju. Filmas režisors ir Marks Voterss. Galvenās lomas filmā atveido Fredijs Haimors, Sāra Bolgere, Marija-Luīze Pārkere, Mārtins Šorts, Niks Nolte, Sets Rogens, Deivids Stratērns un Džoanna Plouraita. Filmas pirmizrāde notika Holivudā.
Helēna Greisa, kura ir nesen izšķīrusies no vīra, pārvācas uz Spaidervikas namu kopā ar saviem trim bērniem — dvīņiem Džaredu un Simonu un meitu Maloriju. Drīz vien ģimene tiek ierauta paralēlā pasaulē, kurā eksistē laumiņas un citas radības.
Slikts/deg/labi
"Slikts/deg/labi" ir 2004. gadā izdota Latvijas filma. Filmas režisors ir Uģis Olte.
Sižets
Uguns cilvēkus aizrāva vēl tad, kad viņi tikai iepazina šo spēju. Lai arī uguns cilvēkam kalpo, tā bieži nes arī postu, jo cilvēks, tiecoties pēc liesmu dotās baudas, spēj pārkāpt saprāta robežas.
Zemzālītes
Zemzālītes (la) ir doņu dzimtas ģints. Ģintij ir kosmopolītiska izplatība — sugas sastopamas visā pasaulē, īpaši mērenajos reģionos, Arktikā un tropu apgabalos.
Sugas
Ir apzinātas 140 zemzālīšu sugas, no kurām 4 ir sastopamas Latvijā :
Latvijā sastopamas:
Citas:
Bumbiers
Bumbiers var būt:
Denpasara
Denpasara (ban, denpasar, id) ir pilsēta Indonēzijas dienvidos, Bali salā. Tā ir Bali provinces administratīvais centrs. 2017. gadā Denpasarā dzīvoja 897 tūkstoši iedzīvotāju. Pilsēta atrodas Bali salas dienvidos, Indijas okeāna krastā. Nozīmīgs autotransporta mezgls, ir regulāra jūras satiksme ar rietumos esošo Javas salu. 13 km uz dienvidiem no Denpasaras atrodas Ngurahrajas starptautiskā lidosta.
Līdz 1936. gadam Denpasaras nosaukums bija Badunga. 19. gadsimtā tā bija Badungas sultanāta galvaspilsēta.
Tonijs Sunds
Tonijs Sunds (sv, dzimis ) ir Somijas hokejists, spēlē aizsarga pozīcijā. Pašlaik (2021) Sunds pārstāv Kontinentālās hokeja līgas komandu Rīgas "Dinamo".
Pārstāvējis Somijas hokeja izlasi vairākās pārbaudes spēlēs un turnīros. Pasaules čempionāta sudraba medaļas ieguvējs ar Somijas izlasi 2021. gadā, kad čempionāts notika Latvijā.
Šarls Mesjē
Šarls Mesjē (fr, dzimis, miris ) bija franču astronoms. Viņš ir autors Mesjē katalogam, kurā ir apkopoti 110 dažādi objekti Visuma dzīlēs. Mesjē katalogu izveidoja, lai tas atvieglotu un varētu ātrāk un vieglāk meklēt komētas. Viņš atrada 13 komētas.
Kooperatīvā krājaizdevu sabiedrība
Kooperatīvā krājaizdevu sabiedrība vai krājaizdevu sabiedrība ir biedru dibināts un pārvaldīts finanšu kooperatīvs. Tas veic darbības līdzīgi kā komercbanka un sniedz saviem biedriem galvenos finanšu pakalpojumus. Atšķirībā no komercbankas, KKS biedri ir viņu īpašnieki, tāpēc attiecības starp pakalpojumu sniedzējiem un pakalpojumu lietotājiem ir citā līmenī. Tas attiecas gan uz tās dalībnieku - pakalpojumu saņēmēju - zināšanām, gan uz pakalpojumu elastīgumu. Kooperatīvās krājaizdevu sabiedrības var tikt iedalītas pēc teritoriālā vai interešu principa, kas nosaka to darbības teritoriju un mērķauditoriju - biedrus. Kredītkooperatīvu pamatprincips ir ar savu darbību veicināt biedru labklājību.
Krājaizdevu sabiedrības veido noteiktam biedru lokam. Biedru loku nosaka:
Krājaizdevu sabiedrība ir kooperatīva sabiedrība ar mainīgu biedru skaitu un kapitālu, kas sniedz savas sabiedrības biedriem šādus finanšu pakalpojumus:
Roberts Redfords
Čārlzs Roberts Redfords (en; dzimis Santamonikā, Kalifornijā, ASV) ir amerikāņu aktieris, režisors, producents, dabas aktīvists un filantrops. Redfords saņēmis divus Oskarus — kā labākais režisors par filmu "Parastie cilvēki" (Ordinary People, 1980), un 2002. gadā Kinoakadēmijas goda balvu par ieguldījumu filmu industrijā un Sandensas kinofestivāla izveidošanu.
Redfords vairākkārt bijis nominēts Amerikas Kinoakadēmijas balvai dažādās kategorijās — kā labākais aktieris galvenajā lomā filmā "Dzelonis" (1973), kā režisors un viens no producentiem par filmu "Savādā spēle" (1994). Saņēmis BAFTA kino balvu kā labākais aktieris par lomu atveidošanu trijās 1969. gada filmās — "Bačs Kesidijs un Sandenss Kids", Tell Them Willie Boy Is Here, Downhill Racer. Par filmas "Parastie cilvēki" režiju ieguvis arī Zelta globusa balvu. Šai balvai Redfords bijis nominēts vēl par filmām A River Runs Through It (1992), "Savādā spēle" (1994), "Zirgu vārdotājs" (1996), kā arī viņš saņēmis nomināciju kā aktieris par atveidoto lomu filmā ''All Is Lost (2013).
Biogrāfija
Roberts Redfords ir dzimis Santamonikā (Kalifornija, ASV). Māte Marta Harta dzimusi Teksasā, bet tēvs Čārlzs Roberts Redfords seniors bija pienvedējs un grāmatvedis Rodailendā. Robertam ir pusbrālis Viljams no tēva otrās laulības. Vēlāk Redfordu ģimene pārcēlās un Losandželosas piepilsētu Van Nuys. Tur viņš pabeidza vidusskolu. Studējis Kolorādo Universitātē, no kuras pēc gada tika atskaitīts. Pēc tam ceļoja pa Eiropu, pabija Spānijā, Francijā un Itālijā. Vēlāk studēja glezniecību Pratt institūtā Bruklinā, Ņujorkā, bet pēc tam mācījās Amerikāņu Teātra mākslas akadēmijā Ņujorkā.
Aktiera karjera
Redfords uzsāka aktiera karjeru 1959. gadā. Viņš piedalījās teātra izrādēs un televīzijas programmās. Vēlāk sāka filmētes TV seriālos, tai skaitā TV seriālā "Krēslas zona", sērijā Nothing in the Dark (1962). Pirmā loma uz lielā ekrāna bija filmā War Hunt (1962). Šajā filmā piedalījās arī Sidnijs Polaks, ar kuru Redfordam turpmākajā karjerā izveidojās laba sadarbība.
Par lomu filmā Inside Daisy Clover (1965) Redfords saņēma savu pirmo Zelta globusa balvu kā visdaudzsološākais jaunpienācējs aktieris. Par lomu filmā "Bačs Kesidijs un Sandenss Kids" (1969) Redfords ieguva BAFTA kino balvu, kā arī kinozvaigznes slavu. Pirmo Amerikas Kinoakadēmijas balvas nomināciju Redfords ieguva kā labākais aktieris galvenajā lomā filmā "Dzelonis" (1973).
Pēc tam Redfords filmējās Sidnija Polaka režisētajās filmās The Way We Were (1973), "Trīs dienas Kondora dzīvē" (1975), "Prom no Āfrikas" (Out of Africa, 1985), "Havana" (1990). Redfords atveidojis lomas arī tādās pazīstamās filmās, kā "Lielais Getsbijs" (The Great Gatsby, 1974), "Visi prezidenta vīri" (1976), "Nepiedienīgs piedāvājums" (Indecent Proposal, 1993), "Zirgu vārdotājs" (1996), "Spiegu spēle" (Spy Game, 2001), "Dzīvības cena" (The Clearing, 2004), All Is Lost (2013), "Kapteinis Amerika: Ziemas kareivis" (2014).
Režisors un producents
Redfords ir darbojies arī kā producents (40 filmas) un režisors (10 filmas). Šajā jomā labākos panākumus guvis ar filmu "Parastie cilvēki" (Ordinary People, 1980), par kuru saņēmis Amerikas Kinoakadēmijas balvu kā labākais režisors, kā arī Zelta globusa balvu. Redfords bijis nominēts arī divām Amerikas Kinoakadēmijas balvām, gan kā režisors, gan kā viens no producentiem par filmu "Savādā spēle" (1994).
Rimavska Sobota
Vēsture
Pirmoreiz rakstos minēta 1271. gadā. Tāpat kā lielākā daļa no Slovākijas teritorijas, Rimavska Sobota gadsimtiem atradusies Ungārijas sastāvā, tas ungāriskais nosaukums ir Rimasombata (Rimaszombat). No 1553. līdz 1686. gadam - Osmaņu impērijas sastāvā. No 1850. līdz 1922. gadam - komitāta centrs. Pēc Pirmā pasaules kara iekļāvās Čehoslovākijā. No 1938. līdz 1944. gadam, pamatojoties uz Pirmajām Vīnes arbitrāžām, pilsēta ietilpa Ungārijas sastāvā. No 1993. gada - Slovākijas sastāvā.
Cilvēki
Pēc etniskās piederības vairums pilsētas iedzīvotāju ir slovāki (59,28 %), dzīvo arī ungāri (35,26 %) un čigāni (3,01 %). Pēc reliģiskās pārliecības - katoļi (47,84 %), nereliģiozi (30,7 %) un luterāņi (10,33 %).
Buki (Preiļu pagasts)
Buki ir ciems Preiļu pagastā, Preiļu novadā. Atrodas 201 km attālumā no Rīgas.
Ciema apkārtnē atrodas viesu māja.
Āboliņi (ciems)
Āboliņi ir ciems Gulbenes novada Stāmerienas pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem. Ciems ir daļēji izzudis.
Rotenburga pie Tauberes
Rotenburga pie Tauberes (de) ir pilsēta Vācijā, atrodas Frankonijā, Bavārijas ziemeļos, upes Tauberes krastos. Rotenburga bija brīva impērijas pilsēta (Freie Reichsstadt) līdz 1803. gadam. Mūsdienās vēsturiskā un gleznainā pilsēta ir iecienīts mērķis tūristiem no visas pasaules.
Vēsture
Pilsētas sākums ir grāfa Komburga-Rotenburga pils. Karalis Konrāds III ieguva apgabalu, kurā atradās Rotenburgas pils un tur uzbūvēja citu pili. Tā sāka veidoties pilsēta. Karalis Rūdolfs no Hābsburgas 1274. gada 15. maijā piešķīra pilsētai brīvas impērijas pilsētas tiesības. Mēra Heinriha Toplera (apm. 1340-1408) laikā pilsēta strauji izauga un bija viena no lielākajām Vācijā. 1631.gadā Trīsdesmit gadu kara laikā pilsētu ieņēma katoļu ģenerālis Tillijs. Pēc tam Rotenburga zaudēja savu nozīmi un vairs neattīstījas. Šī iemesla dēļ vecpilsēta un pilsētas stiprinājumi mūsdienās vēl saglabājušies sākotnējā izskatā. 1803 gadā Napoleons iekļāva Rotenburgu Bavārijas sastāvā. Jau 20 gadsimta sākumā Rotenburgā tūrisms bija nozīmīga ekonomikas nozare.
Juris Silovs (vieglatlēts)
Juris Silovs (dzimis Krāslavā, miris ) bija Latvijas vieglatlēts, startēja sprinta distancēs. Pārstāvēja PSRS komandu, kuras dalībnieks bija no 1970. līdz 1978. gadam.
Rotenburga pie Tauberes
Vēsture
Veimāras republikas laikā rotenburgieši bija īpaši nacionālsociālistiski noskaņoti: NSDAP 1933. gadā ieguva 83% no vēlētāju balsīm. 1945.gada 31. martā Otrā Pasaules kara laikā 40% vecpilsētas iznīcināja amerikāņu lidmašīnu vienība, kas miglas dēļ nevarēja uzbrukt minerāleļļas depo Ebrahā. Plānotu lielgabalu uzbrukumu pilsētai novērsa amerikānis Džons Džejs Maklojs, kas zināja par Rotenburgu pie Tauberes no savas mātes nostāstiem. Vēlāk viņš kļuva par augsto amerikāņu Komisāru Vācijā. 1972. gadā Rotenburgas apgabals (Landkreis Rothenburg) pēc administratīvās reformas tiek iekļauts Ansbahas apgabalā.
Juris Silovs (vieglatlēts)
Biogrāfija
Tēvs bijis galdnieks, māte strādāja pilsētas izpildu komitejā. 1971. gadā apprecējies ar Tatjanu, ir meita Jūlija. Izglītību ieguvis Rīgas Politehniskā institūta Celtniecības fakultātē, Latvijas Valsts fiziskās kultūras institūtā.
Pēc sportista karjeras beigām sācis nodarboties ar uzņēmējdarbību — sabiedriskās ēdināšanas jomā. 2006. gadā startējis 9. Saeimas vēlēšanās no partijas "Dzimtene" saraksta, tomēr Saeimā netika ievēlēts.
Miris.
Karjera
Ar sportu sācis nodarboties 1965. gadā Krāslvā pie V. Skerškāna. 1968. gadā pārcēlās uz Rīgu, kur sāka trenēties pie tālaika vadošā sprinteru un lēcēju trenera Imanta Liepiņa. PSRS izlasē ar viņu strādājis Nikolajs Politiko.
Piedalījies divās Olimpiskajās spēlēs. 1972. gadā Minhenē viņš PSRS sastāvā izcīnīja sudraba medaļu 4×100 m stafetē. Starts Minhenē bija Silova pirmais starts ārzemēs un debija PSRS izlasē. Uz Minhenes Olimpiskajām spēlēm viņš tika paņemts kā rezervists, tomēr tika iekļauts stafetes komandā, kad viens no pamatsastāva dalībniekiem Atamass individuālajās sacensībās guva traumu. Finālā sasniegtais rezultāts 38,50 s bija jauns PSRS rekords. Pēc četriem gadiem Monreālā šajā distancē tika izcīnīta bronzas medaļa. Vēl 1976. gadā viņš startēja individuālajā 100 m distancē, kur nepārvarēja pirmo kārtu (priekšacīkstēs — 10,7 s). Abās Olimpiskajās spēlēs veicis trešo posmu.
1973. gada Universiādē Maskavā J. Silovs izcīnīja uzvaru 100 m distancē ar 10,37 sekundēm, pusfinālā viņš distanci veica 10,33 sekundēs. Vēl Universiādē ir izcīnījis divas zelta (1975, 1977) un vienu sudraba (1973) medaļu 4×100 m stafetē PSRS komandas sastāvā. 1974. gada Eiropas čempionātā telpās 60 m distancē sportists ieņēma 5. vietu ar rezultātu 6,68 s. 1974. gada Eiropas čempionātā sportists izcīnīja divas 4. vietas: individuālajā 100 m distancē (10,35 s) un 4×100 m stafetē.
Divas reizes izcīnījis sudraba medaļu PSRS čempionātā (60 m, 100 m) un četras bronzas medaļas. J. Silovs 13 reizes ir izcīnījis Latvijas PSR čempiona titulu: 100 m (1968, 1970, 1971, 1979), 200 m (1968, 1970), 4×100 m stafetē (1968, 1978), 50 m telpās (1971, 1973, 1977, 1978) un 100 m telpās (1973). 11 reizes dažādās sprinta distancēs sasniedzis Latvijas rekordu. Viņa rezultāts 100 m distancē Latvijas rekorda statusā noturējās 24 gadus līdz 1997. gadam, kad to pārspēja Sergejs Inšakovs. Ir Latvijas rekorda līdzīpašnieks 60 m un 100 m telpās.
Rīgā sasniedzis labāko Eiropas sasniegumu telpās, 50 m distanci veicot 5,5 s, vēl Maskavā, veicot 60 m distanci 6,4 s, uzstādīja Eiropas labāko sasniegumu telpās un atkārtoja labāko sasniegumu pasaulē.
1974. gadā Silovs laikraksta "Sports" aptaujā tika atzīts par populārāko sportistu Latvijā.
1978. gadā beidzis karjeru traumu dēļ.
Jaunpils novada pašvaldības vadītāju uzskaitījums
Šajā uzskaitījumā apkopoti Jaunpils novada pašvaldības vadītāji. Jaunpils novads tika izveidots 2009. gada 1. jūlijā, apvienojot Jaunpils un Viesatu pagastus.
Uzskaitījums
{{legend| gold| Jaunpils - Viesatas |border=1px solid #AAAAAA}} {{legend| #EF9D48| Tautas partija |border=1px solid #AAAAAA}} {{legend| #647A28| Zaļo un Zemnieku savienība |border=1px solid #AAAAAA}}
Alcatel
Alcatel SA (agrākie nosaukumi Compagnie Générale d’Electricité, CGE, Alcatel Alsthom) bija Francijas telesakaru iekārtu ražošanas uzņēmums. Dibināts 1898. gadā. 2006. gadā apvienots ar Lucent, izveidojot uzņēmumu Alcatel-Lucent. Galvenais birojs atradās Parīzē.
Vēsture
1925. gadā ASV uzņēmums Western Electric pārdeva tā starptautiskos meitas uzņēmumus; CGE iegādājās tā telesakaru daļu. 1946. gadā tika dibināts CGE meitas uzņēmums Compagnie industrielle de téléphone (CIT).
1969. gadā CGE ieguva transporta līdzekļu un iekārtu ražotāja Alsthom vairākuma kaptāldaļu. 1970. gadā CGE meitas uzņēmums CIT apvienojās ar uzņēmuma Société Alsacienne de Constructions Mécaniques (SACM) kodolenerģijas telesakaru un elektronikas nodaļu ENTE, izveidojot uzņēmumu CIT Alcatel un paliekot CGE sastāvā.
1991. gada 1. janvārī CGE nosaukums tika mainīts uz Alcatel Alsthom Compagnie Générale d'Electricité jeb Alcatel Alsthom. 1991. gadā Alcatel N.V. ieguva 25 % kapitāldaļu Itālijas Fiat S.p.A. meitas uzņēmumā telesakaru ražotājā Telettra S.p.A. No ASV uzņēmuma Rockwell International tika iegūta telefona sakaru iekārtu nodaļa. Alcatel Alsthom nopirka divus telesakaru un kabeļu ražotājus: Kanādas Cable & Wire Company un Vācijas AEG Kabel A.G. Tika izveidota "kosmiskā alianse" ar Aerospatiale, Alenia un Loral Corporation, kas kļuva par pasaulē otru lielāko pavadoņu iekārtu ražotāju.
1992. gadā ITT pārdeva 30 % tai piederošo Alcatel N.V. kapitāldaļu, iegūstot 7 % Alcatel Alsthom daļu. 1995. gadā par Alcatel Alsthom vadītāju kļuva Serge Tchuruk. Viņš restrukturēja uzņēmumu, koncentrējoties uz telesakaru jomu. 1998. gadā GEC Alsthom tika pārdēvēts par Alstom un tā akcijas sāka kotēt Parīzes biržā; Alcatel Alsthom pārdeva savas 23,6 % Alstom akcijas. Alcatel Alsthom pārdēvēja par Alcatel. Tika iegādāti uzņēmumi: DSC Communications, Assured Access Technology, Internet Devices, Packet Engines un Xylan Corp, kuri tika apvienoti ar Xylan nosaukumu.
2000. gadā Alcatel nopirka Kanādas uzņēmumu Newbridge Networks. 2004. gadā kopā ar Ķīnas TLC tika dibināts kopuzņēmums Alcatel Mobile Phones, Alcatel iegūstot 45 % kapitāldaļu. Kopā ar Nīderlandes Draka Holding tika dibināts kopuzņēmums Draka Comteq B.V., Alcatel iegūstot 49,9 % kapitāldaļu.
2006. gada 30. novembrī Alcatel apvienojās ar ASV telesakaru ražotāju Lucent, izveidojot uzņēmumu Alcatel-Lucent, kas 2016. gadā apvienojās ar Somijas Nokia.
Alcatel Latvijā
1994. gada 2. februārī meitas uzņēmums Austrijā Alcatel Business Systems Latvijā dibināja meitas uzņēmumu SIA Alcatel Business Systems Baltics. 1994. gada 27. septembrī tamtika mainīts nosaukums uz SIA Alcatel Baltics. Uzņēmums nodarbojās ar elektronisko ierīču un telesakaru iekārtu vairumtirgošanu.
Juris Silovs
Juris Silovs var būt:
Planēta Dzintars
"Planēta Dzintars" ir 2014. gadā izdota Latvijas dokumentālā filma. Filmas režisors ir Uģis Olte.
Sižets
Ar Gustava Terzena un Maijas Seleckas palīdzību tiek veidots mūsdienīgs dzintara tēls. Šobrīd dzintars kļūst neaizvietojams vairākās jomās. Turklāt dzintaru var uztvert arī kā ļoti labu mainīšanās simbolu.
Sallijs Muntari
Sallijs Muntari (en, dzimis ) ir Ganas futbolists, spēlē pussarga pozīcijā, bijis Ganas futbola izlases dalībnieks. Kopš 2022. gada Muntari pārstāv Ganas komandu Hearts of Oak.
Savu karjeru sācis Itālijas komandā Udinese, vēlāk spēlējis arī Anglijas komandā Portsmouth. 2008. gadā pievienojies Internazionale, kur pavadījis savas karjeras veiksmīgāko posmu, divreiz uzvarot Itālijas A sērijā, kā arī iegūstot 2009–10. gada UEFA Čempionu līgas sezonas trofeju. 2012. gadā pārgājis uz citu Milānas komandu – AC Milan.
Sasniegumi
Portsmouth
Internazionale
Aleksandrs Barabanovs
Aleksandrs Barabanovs (ru, dzimis ) ir krievu hokejists, spēlē uzbrucēja pozīcijā. Pašlaik (2022) Barabanovs pārstāv NHL vienību Sanhosē "Sharks".
Spēlētāja karjera
Junoru vecumā spēlēdams Sanktpēterburgā, profesionāļa karjeru Barabanovs uzsāka 2013.—14. gada sezonā, kad aizvadīja piecas spēles Kontinentālās hokeja līgas kluba Sanktpēterburgas SKA sastāvā. Tās rindās viņam izdevās nostiprināties divas sezonas vēlāk, 2015.—16. gada sezonā. 2015. un 2017. gadā uzbrucējs kopā ar SKA izcīnīja Gagarina kausu. 2018.—19. gada sezonā bija otrs rezultatīvākais SKA spēlētājs aiz Ņikitas Guseva.
2020. gada aprīlī noslēdza viena gada līgumu ar NHL klubu Toronto "Maple Leafs". 2021. gada 12. aprīlī, pēdējā dienā, kad drīkstēja veikt maiņas darījumus, tika aizmainīts uz citu NHL klubu Sanhosē "Sharks".
Džeisons Robertsons
Džeisons Robertsons (en, dzimis ) ir ASV hokejists, spēlē uzbrucēja pozīcijā. Pašlaik (2021) Robertsons pārstāv NHL klubu Dalasas "Stars". Robertsonu 2017. gada NHL draftā ar kopējo 39. numuru, 2. kārtā izvēlējās Dalasas "Stars".
Karjera
No 2015. gada līdz 2019. gadam spēlējis Ontārio hokeja līgas kluba Kingstonas "Frontenacs". Neilgi spēlējis arī citā OHL komandā Niagāras "IceDogs". 2019—20. gada sezonā Robertsons spēlēja AHL komandā Teksasas "Stars". Dalasas "Stars" komandā debitējis jau tajā pašā sezonā, kad viņš nospēlēja trīs spēles. Nākamajā sezonā Robertsons 51 spēlē sakrāja 45 punktus. Robertsons kļuva par spēlētāju, kas ir visātrāk sakrājis 30 punktus savā debijas sezonā.
Dagdas ielu uzskaitījums
Dagdas pilsētas ielu uzskaitījumā iekļautas Dagdas 36 ielas.
Birete (galvassega)
Birete, saukta arī par bereti, ir tradicionāla katoļu latīņu rituāla garīdznieka galvassega. Tā ir apaļa un mīksta no iekšpuses, cieta četrstūrainas formas no ārpuses auduma cepure bez apmales un naga, kuras stūriem cepures augšējā daļā ir piešūti četri vai trīs pusapļa formas cieti auduma elementi, kas veido krusta formu cepures centrā. Birete var būt ar pušķi vai bez tā augšējās daļas vidū. Birete parādījās 15. — 16. gadsimtā.
Sākotnēji birete kalpoja kā galvassega, kas aizsargāja galvu no aukstuma ziemas laikā. Mūsdienās priesteri bireti uzliek parasti apbedīšanas gadījumu, kā arī citu dievkalpojumu laikā. Kardināliem pāvests svinīgi uzliek kardināla bireti to izsludināšanas laikā.
Birešu krāsas
Biretes krāsa parāda garīdznieka pakāpi Baznīcas hierarhijā.
Stukmaņi
Stukmaņi ir ciems Aizkraukles novada Klintaines pagastā. Atrodas Daugavas labajā krastā pie autoceļa A6 (Rīga—Daugavpils—Krāslava—Baltkrievijas robeža (Pāternieki)). Pagasta centrs. Apdzīvotā vieta veidojusies ap Stukmaņu muižu. Latvijas PSR laikā ciemu sauca arī Selga.
Iedzīvotāju skaita izmaiņas
Esošajās robežās, pēc CSB datiem.
Aleksandrs Kuzovkovs
Aleksandrs Kuzovkovs (ru; dzimis ) ir krievu, agrāk padomju, šaha problēmists, lielmeistars šaha kompozīcijā.
Šaha kompozīcija
Viņš ir bijis četru PSRS individuālo šaha kompozīcijas čempionātu dalībnieks: 16. čempionātā (1985) — 1. vieta trīsvilčos un 2. vieta daudzvilčos, 17. čempionātā (1987) — 3. vieta daudzvilčos, 18. čempionātā (1989) — 2. vieta daudzvilčos, 19. čempionātā (1992) — 1. vieta trīsvilčos. 1985. gadā viņam piešķirts PSRS sporta meistara nosaukums. Vairākkārtējs individuālo pasaules čempionātu godalgoto vietu ieguvējs trīsvilču un daudzvilču grupās: 1. čempionātā (WCCI 1998—2000) — 3. vieta daudzvilčos, 4. čempionāta (WCCI 2007—2009) un 5. čempionātā (WCCI 2010—2012) 3. vietas trīsvilčos un otrās vietas daudzvilčos, 6. čempionātā (WCCI 2013—2015) 2. vietas gan trīsvilčos, gan daudzviļčos. No 1995. gada lielmeistars šaha kompozīcijā. No 2017. gada starptautiskais tiesnesis šaha kompozīcijā (trīsvilči, daudzvilči).
Šaha uzdevuma piemērs
Risinājums:
Juris Silovs (riteņbraucējs)
Juris Silovs (dzimis Dobelē) ir bijušais latviešu šosejas riteņbraucējs.
Piedalījies 1996. gada Atlantas vasaras olimpiskajās spēlēs. Tajās startēja grupas braucienā, kurā izcīnīja 31. vietu.
Startējis vairākos Pasaules čempionātos. 1993. gada amatieru grupas braucienā izcīnīja 83. vietu, 1994. gada amatieru grupas braucienā izstājās, 1999. gadā izstājās grupas braucienā. 1995. gada Eiropas U-23 čempionātā izcīnīja 7. vietu grupas braucienā. 1997. un 1998. gadā J. Silovs kļuva par Latvijas čempionu grupas braucienā.
Karjeru beidza pēc smagas galvas traumas.
Gigaspermas
Gigaspermas (Gigasperma) ir gigaspermu dzimtas sēņu ģints, kura ir vienīgā ģints savā dzimtā. Par šīs 1971. gadā Austrijas mikologa E. Horaka aprakstītās ģints tipisko sugu sākotnēji tika izraudzīta G. clelandii, bet mūsdienās tā pārcelta uz jaunu ģinti Horakiella un tipiskā suga tagad ir G. cryptica. Līdz īpašas gigaspermu dzimtas izveidei šī ģints bija iekļauta tīmekleņu dzimtā.
Gigaspermu ģints sugas
Saskaņā ar "Dzīvības enciklopēdiju" (Encyclopedia of Life), pašreiz ģintī ir droši zināmas divas sugas - G. cryptica un G. americanum, un ir četras ar numuriem apzīmētas potenciālas sugas, par kurām datu trūkuma dēļ vēl nav zināms, vai tās tiks atzītas par atsevišķām sugām vai tikai par esošo sugu formām.
Frīstaila slēpošana 2014. gada ziemas olimpiskajās spēlēs
Frīstaila slēpošanā  tika sadalīti 10 medaļu komplekti — 5 vīriešiem un 5 sievietēm. Sacensības notika no 6. līdz.
Medaļu ieguvēji
=== Vīrieši ===
Krāslavas ģerbonis
Krāslavas pilsētas ģerbonis ir viens no Krāslavas pilsētas oficiālajiem simboliem. Apstiprināts.
Heraldiskais apraksts
Ģerboņa vairogs ir zilā krāsā. Uz vairoga sudraba krāsā attēlots peldošs sens burukuģis ar paceltu buru un pieciem airiem. Burukuģis apzīmē kuģošanu pa Daugavu, savukārt pieci airi apzīmē piecas pilsētā dzīvojošās pamattautības — latviešus, krievus, baltkrievus, poļus un ebrejus.
99. autobusu maršruts (Daugavpils)
99. autobusu maršruts bija Daugavpils sabiedriskā transporta pagaidu autobusu maršruts, kas kursēja no Autoostas pilsētas centrā līdz Ciolkovska ielai Ķīmiķu ciematā. Maršruts tik atklāts 2023. gada 17. aprīlī un līdz 2023. gada 26. aprīlim aizstāja uz remontdarbu laiku slēgto 1. tramvaju maršrutu.
Katru dienu pa maršrutu kursēja 2 autobusi. Maršrutu apkalpoja Daugavpils Satiksme.
Maršruts
Virzienā Autoosta — Ciolkovska iela autobusi kursēja pa šādām ielām: Lāčplēša iela, Vienības iela, Imantas iela, Daugavas iela, 18. novembra iela, Valkas iela, Miera iela, Smilšu iela un Jātnieku iela.
Krievijas Impērijas guberņas
Krievijas Impērijas guberņas bija Krievijas Impērijas guberņas, kuras sāka veidot pēc Pētera I administratīvi teritoriālās reformas. 1719. gadā guberņas sadalīja provincēs.
Ķeizarienes Katrīnas II valdīšanas laikā 1775. gadā guberņu iedalījumu provincēs atcēla un sāka veidot vietniecības, bet pēc viņas nāves Pāvils I 1796. gadā atjaunoja Krievijas Impērijas dalījumu guberņās un apriņķos.
Kosmos-2485
Kosmos-2485 (Космос-2485) ir Krievijas GLONASS globālās navigācijas sistēmas pavadonis, kurš tika palaists 2013. gada aprīlī. Tas ir pavadoņu sērijas GLONASS-M aparāts. GLONASS zemes vadības kompleksa numurs 747. Izvietots Glonass sistēmas pirmajā orbitālajā plaknē, punktā Nr. 2.
Kosmos-2485 tika palaists 05:23:41 UTC ar nesējraķeti Sojuz-2.1b/Fregat no Pļeseckas kosmodroma. 11:57 UTC pavadonis atdalījās no dzinējbloka Fregat. 4. jūlijā, pēc izmēģinājumiem un pārbaudēm Kosmos-2485 nodots ekspluatācijā.
Stūrastas
Stūrastas ir ciems Gulbenes novada Stāmerienas pagastā. Atrodas pagasta austrumu daļā.
Apdzīvotā vieta atrodas pie autoceļa V417. Pie ciema ir Kazupes izteka.
Autrimps
Autrimps (jaunprūšu: *Autrīmps) prūšu mitoloģijā ir jūras dievs. 16.—17. gadsimta avotos viņš pielīdzināts seno romiešu dievam Neptūnam. Vārda līdzīgās cilmes dēļ ar Natrimpu un Patrimpu tiek uzskatīts, ka Autrimps varētu būt radies no auglības dieva Trimpa, kas sadalījies Autrimpā, zemes auglības dievā Natrimpā un upju un avotu dievā Patrimpā.
Deminutīvs
Deminutīvs jeb pamazināmais vārds ir lietvārda vai īpašības vārda, retāk citas vārdšķiras pamazināmā forma. Piemēram, latviešu valodā vārdu "grāmata" un "saule" deminutīvi ir "grāmatiņa" un "saulīte".
Pirmajā un ceturtajā deklinācijā lietvārdus (ar galotnēm -s, -š un -a) uz deminutīviem pārveido ar izskaņām -iņš un -iņa, savukārt otrās un piektās deklinācijas lietvārdus (galotnes -is un -e) uz pamazināmajām formām pārveido ar izskaņām -ītis un -īte. Atsevišķos gadījumos sarunvalodā nostiprinājušās nepareizās deminutīvu formas, piemēram, kartiņa, kura pareizi būtu kartīte, jo vārds "karte" ir piektās deklinācijas lietvārds.
Tam pretējā, vārda palielināmā forma ir augmentatīvs.
Bulgārija (Valgundes pagasts)
Bulgārija ir ciems Valgundes pagastā, Jelgavas novadā. Izvietojusies pagasta dienviddaļā Dimantu grāvja krastā pie autoceļa P99 3,5 km no pagasta centra Valgundes, 10 km no novada domes Jelgavā un 55 km no Rīgas. Ciemā atrodas Hercogu kapi.
Mājdzīvnieki
Mājdzīvnieki ir dzīvnieki, kurus ir pieradinājis cilvēks, sniedzot pajumti un pārtiku. Mājdzīvnieki sniedz cilvēkam labumu — no mājdzīvniekiem iegūst dažādus materiālus, piemēram, pienu, gaļu, ādu utt. Mājdzīvniekus bieži mēdz jaukt ar mīļdzīvniekiem (dzīvnieki, kas tiek turēti prieka pēc, no kuriem netiek iegūti nekādi materiāli labumi). Vairumu mājdzīvnieku ir viegli pavairot. Veicot atlasi, var kontrolēt mājdzīvnieku vairošanos, to pazīmes, kas tiek nodotas tālāk viņu pēcnācējiem.
Morics Andersons
Morics Olofs Andersons (sv; dzimis, miris ) bija zviedru grieķu-romiešu stila cīkstonis, 1908. gada vasaras olimpisko spēļu sudraba medaļas ieguvējs.
Biogrāfija
1908. gada spēlēs Londonā Andersons sacentās svara kategorijā līdz 73,0 kg. Pēc uzvarām četrās cīņās viņš zaudēja finālā savam tautietim Fritjofam Mortensonam un ieņēma otro vietu, izcīnot sudraba medaļu.
Pēc četriem gadiem Andersons piedalījās 1912. gada vasaras olimpiskajās spēlēs Stokholmā svara kategorijā 75,0 kg, bet izstājās pēc ceturtās kārtas.
Pema Šraivere
Pemela Hovarda Šraivere (en; dzimusi ) ir bijusī amerikāņu tenisiste. Vairākkārtēja Grand Slam sieviešu un jaukto dubultspēļu turnīru uzvarētāja. 1988. gada vasaras olimpisko spēļu dubultspēļu turnīra uzvarētāja pārī ar Zinu Garisoni. Bijusī pirmā rakete dubultspēlēs. 1984. gadā kalendārā Grand Slam uzvarētāja dubultspēlēs (pārī ar Martinu Navrātilovu).
Vienspēles
1978. gadā, 16 gadu vecumā, Šraivere pievērsa sev uzmanību, iekļūstot ASV atklātā čempionāta finālā. Turnīra pusfinālā viņa ar 7:6, 7:6 pārspēja Martinu Navrātilovu, tomēr finālā zaudēja Krisai Evertei ar rezultātu 5:7, 4:6. Tas izrādījās vienīgais Grand Slam vienspēļu fināls Šraiveres karjerā. Kopumā sportiste deviņas reizes spēlēja Grand Slam turnīru pusfinālos (ASV atklātajā čempionātā 1978., 1982., 1983. gadā; Austrālijā 1981.-1983., Vimbldonā 1981., 1987., 1988. gadā), uzvarēja 21 WTA turnīrā. Bija 20. gadsimta 80. gadu labāko spēlētāju vidū. Tās augstākā vieta reitingā bija trešā. Šraiveres pēdējais lielais panākums vienspēlēs bija 1988. gada Vimbldonas turnīra pusfināla sasniegšana. Ceturtdaļfinālā Šraivere uzvarēja Everti, bet pusfinālā piekāpās to gadu spēcīgākajai tenisistei Štefijai Grāfai.
Ievērojams bija Pamas Šraiveres sniegums 1988. gada sezonas noslēguma čempionātā Ņujorkā. Pusfinālā viņa sensacionāli pārspēja Štefiju Grāfu, kura tā gada sezonā bija labojusi visus rekordus un bija ārpus konkurences. Tomēr finālā viņa zaudēja Gabrielai Sabatini.
Dubultspēles
Vislielākos panākumus amerikāniete guva dubultspēļu sacensībās. Kopā ar Martinu Navrātilovu viņa uzvarēja 20 Grand Slam turnīros (Australian Open 1982-1985, 1987-1989; Roland Garros 1984-1988; Vimbldonas turnīrā 1981-1984, 1986; US Open 1983-1984., 1986 -1987). 1984. gadā viņa kopā ar Navrātilovu ieguva kalendāro "Grand Slam". No 1983. gada aprīļa līdz 1985. gada jūlijam Šraivera—Navrātilovas pārim bija rekordliela nezaudētu spēļu sērija-109 mači pēc kārtas.
Astoņdesmito gadu beigās Šraivere, kura jau bija nopelnījusi vairāk nekā četrus miljonus dolāru naudas balvā un, pateicoties draudzīgajai dabai un daiļrunībai, noslēdza arī daudzus sponsorēšanas līgumus, sāka domāt par karjeras beigšanu. Kopš tā laika viņa savās sarunās un runās arvien vairāk uzsvēra, ka ir "vairāk nekā tikai tenisiste". Tā rezultātā draugi sāka viņu saukt par "Pemu netenisisti" Šraiveri (en). 1989. gadā viņai pirmo reizi kopš 1980. gada neizdevās pabeigt sezonu vienspēļu ranga desmitniekā. Neskatoties uz to, 1991. gadā Pema kopā ar padomju sportisti Natāliju Zverevu uzvarēja ASV atklātajā čempionātā.
1988. gadā Seulā Pema, spēlējot pārī ar Zinu Garisoni, kļuva par olimpisko čempioni. Jauktajā dubultspēlē parī ar Emilio Sančesu 1987. gadā viņa uzvarēja Francijas atklātajā čempionātā. Pema ir divkārtēja Fed kausa ieguvēja kopā ar ASV izlases komandu. 1986. gadā viņa ieguva šo titulu pārī ar Navrātilovu, bet 1989. gadā pārī ar Garisoni.
Kopumā viņa uzvarēja 106 dubultspēļu turnīros (78 uzvaras pārī ar Navrātilovu). Tas ir tenisa vēsturē trešais labākais sasniegums pēc Martinas Navrātilovas un Rozmarijas Kasalas.
1994. gadā viņa beidza profesionālās tenisistes gaitas un strādāja par ASV un Lielbritānijas radio raidorganizāciju komentētāju.
Hlorīti
Hlorīti dabā ir plaši izplatīti. Bagātīgi sastopami metamorfajos iežos un kvarca dzīslās. Veidojas pārsvarā zemas temperatūras hidrotermālajos procesos, metamorfozes procesos un karstiem šķīdumiem iedarbojoties uz iežiem, kas satur alumo-magneziālos un dzelzs silikātus. Hlorīti ir izplatīti arī nogulumu dzelzsrūdas atradnēs, veidojot silikātu dzelzsrūdas, kas radušās ar dzelzi bagātos jūras nogulumos skābekļa trūkuma apstākļos.
Klasifikācija
Hlorīts, kas gala posmā satur dzelzi, saucas šamozīts, ar magniju galā — klinohlors, ar mangānu — pennantīts, ar niķeli — nimīts un ar cinku galā — beilihlors.
Detalizētāks dalījums:
Zaķu iela (Rīga)
Zaķu iela ir Rīgas iela Latgales priekšpilsētas Avotu apkaimē. Zaķu iela sākas pie Pļavas ielas krustojuma un beidzas krustojumā ar Valmieras ielu. Ielas kopējais garums ir 114 metri, tā gandrīz pilnā garumā klāta ar bruģi, bet Valmieras ielas galā, kur tā ved pa caurbrauktuvi zem ēkas Nr. 7 — ar asfaltbetona segumu.
Ielu savienojumi
Zaķu iela ir savienota ar šādām ielām:
Romowe Rikoito
Romowe Rikoito ir Glaba Niktorija 1995. gadā Nidā, Lietuvā, dibināta neofolka grupa, kas nosaukta prūšu svētvietas Romuvas jeb Rikojotas vārdā. Grupa līdz šim ir izdevusi 5 albumus. Pirmie divi albumi Narcissism un L’Automne Eternel ir par melanholiju, nāvi un sērām, bet turpmākie albumi — Āustradēiwa, Undēina un Nawamār — veltīti prūšu kultūrai.
Grupa daudzu savu pirmo trīs albumu dziesmu vārdiem izmantojusi Kristijona Donelaiša („Gadalaiku” dzejoļa „Pavasara prieku” daļas ievada tulkojumu prūsiski), Alistera Kraulija, Dantes Gabriela Roseti, Žerāra de Nervala u.c. dzejnieku dzejoļus, bet skaņdarbos izmanto gan klasiskos instrumentus — akustisko ģitāru, flautu, vijoli, čellu un klavesīnu u.c.—, gan arī dažādus tautas mūzikas instrumentus — kankles, banduru, skanošās bļodas — un skaņas plāksnītes (Glockenspiel).
Vēsture
2005. gadā Itālijas mūzikas izdevniecība Ars Benevola Mater 1000 kopijās digipak formātā izdeva grupas trešo studijas albumu 	Āustradēiwa, kas veltīts baltu ausmas dievei Austrai.
2015. gadā mūzikas izdevniecība Dangus laida klajā Romowe Rikoito ceturto studijas albumu Undēina, ko grupa ierakstīja no 2011. līdz 2012. gadam Kaļiņingradas studijā Wirrs, Viļņas studijā Vytis, Kijivas studijā Komora un Donata Bielauska pārvietojamajā etniskās mūzikas studijā Klaipēdā, kā arī vēsturiskās Sembas pussalas mežos, upju krastos, dažādās prūšu svētvietās un citur, tās dalībniekiem veicot 16. gadsimta prūšu krīvu Valtīna Suplīta (Waltīn Suplīt) un Merūna (Merūn) mēroto ceļu pa „Aistu zemēm” (Aīsta) no Klaipēdas, Jodkrantes un Kretingas līdz Karaļaučiem, Dancigas (mūsdienu Gdaņskas), Allenšteinas (mūsdienu Olštinas), Romintas un Varēņiem. Albumā izmantoti tikai akustiskie instrumenti (ģitāras, vijole, klavieres, sitamie instrumenti, kankles, svilpaunieks, čells un citi), un lielākā daļa dziesmu vārdu ir prūsiski. Visu albuma mūziku sacerējuši vai nu Glabis Niktorijs (1., 9., 10. un 11. dziesmai) vai Aleks Ālaukis (pārējām dziesmām), bet dziesmu vārdus, izņemot dziesmas Rantawa 2. daļu (Ugņus Ļoge) un Twānksta town, — Glabis Niktorijs. Albums nosaukts par godu Undēinai — dievei, Dainavas mežu svētvietai un galerijai, bet uz albuma vāka attēlots Glabja darināts pie koka piestiprināts Kauķa tēls. Izdevumā iekļauta arī 28 lapaspušu bieza grāmatiņa ar dziesmu vārdiem un to tulkojumu angliski, kā arī dažādām prūšu zīmēm un zemju karti. Albuma atvēršana notika 2015. gada 12. decembrī Lietuvas nacionālās kultūras centrā koncertā „Prutena”.
2016. gada 27. jūnijā Romowe Rikoito kopā ar Ēnu kaleidoskopu uzstājās Rīgas klubā Nabaklab, bet 26. augustā baltu kultūras, mūsdienu/tradicionālās tautas mūzikas un alternatīvās mūzikas festivālā Mėnuo Juodaragis. 2018. gada 25. augustā ar īpašu festivāla mūzikas programmā neatzīmētu brīvdabas koncertu grupa uzstājās arī nākamā gada Mėnuo Juodaragis.
Glikokortikoīdi
Glikokortikoīdi ir kortikosteroīdi, kas ietekmē galvenokārt ogļhidrātu un olbaltumvielu maiņu. Glikokortikoīdi stimulē glikoneoģenēzi, paaugstina cukura līmeni asinīs, kā arī veicina glikogēna sintēzi aknās. Glikokortikoīdi spēj arī samazināt iekaisumus un alerģiskās izpausmes. Tos cilvēka ķermenī sintezē virsnieru garoza. Glikokortikoīdu receptori ir gandrīz visām cilvēka šūnām, un tiem piesaistoties, notiek attiecīgie efekti. Dabiskie glikokortikoīdi ir kortizons un hidrokortizons jeb kortizols, kurus dažādu preparātu veidā lieto medicīnā.
Upurēšana (filma)
„Upurēšana" (sv) ir krievu režisora Andreja Tarkovska pēdējā, 1986. gadā uzņemtā mākslas filma, Zviedrijas, Lielbritānijas un Francijas kopražojums. Šī filozofiskā drāma, ko Tarkovskis uzņēma Gotlandes salā Zviedrijā, kļuva par režisora pēdējo filmu. Filma ieguva Kannu kinofestivāla Lielo balvu (1986), FIPRESCI balvu (1986), Britu Kinoakadēmijas balvu (1988) un citus apbalvojumus.
Filmas tapšana
Filmas ideja balstīta kinoscenārijā "Ragana", ko sarakstījuši brāļi Strugacki.
Glikokortikoīdi
Pretiekaisuma darbība
Pretiekaisuma darbības pamatā ir glikokortikoīdu spēja nomākt iekaisuma eksudatīvo fāzi, jo tie neitralizē hialuronidāzi un samazina asinsvadu caurlaidību. Tie kavē arī iekaisuma mediatoru — prostaglandīnu sintēzi.
KK-2678
"KK-2678" ir 2008. gadā izdota Latvijas dokumentālā filma. Filmas režisors ir Uģis Olte.
Upurēšana (filma)
Filmas tapšana
Tarkovskis vairākas dienas meklēja vietu, kur uzņemt panikas ainu pēc atomkatastrofas. Tādu viņš atrada — tā bija Tuneļa iela Stokholmā, kāpnes un neliels laukumiņš priekšplānā. Tur arī tika nofilmēta šī šausminošā un vienlaikus brīnišķā aina. 1986. gada 28. februārī šajā vietā nogalināja Zviedrijas premjerministru Ūlofu Palmi. Slepkava bija stāvējis tai pašā vietā, kur filmēšanas laikā atradās kamera.
"Filma speciāli tiek veidota tā, lai tā būtu dažādi interpretējama", — rakstīja Tarkovskis. "Es vēlējos parādīt, ka cilvēki var atjaunot saikni ar dzīvi, atjaunojot tos pamatus, uz kuriem balstās viņu dvēsele... Upurēšana ir tas, kas katrai paaudzei jāizdara savu bērnu labā: jāziedo sevi".
Glikokortikoīdi
Imūndepresīvā iedarbība
Imūndepresīvā glikokortikoīdu iedarbība ir saistīta ar spēju nomākt limfocītu un plazmocītu attīstību, samazināt antivielu veidošanos. Pie tam tie kavē tuklo šūnu granulu satura atbrīvošanu (piemēram, histamīna) un izdalīšanos no tām, kā arī darbojas pretēji šo mediatoru efektiem, piemēram, samazina asinsvadu caurlaidību, paaugstina asinsspiedienu utt.